Nacionalinis vėžio institutas

Nacionalinis vėžio institutas – Lietuvos mokslo įstaiga, veikianti nuo 1957 m.

Istorija 
1957 m. įkurtas kaip Onkologijos mokslinio tyrimo institutas, kurio klinikine baze tapo Respublikinis onkologijos dispanseris. 1975 m. Respublikinis onkologijos dispanseris ir Onkologijos mokslinio tyrimo institutas buvo sujungti.

1979 m. Santariškėse buvo pastatytas naujas instituto pastatas ir klinika. 1990 m. tobulinant onkologinės tarnybos valdymo struktūrą, Onkologijos mokslinio tyrimo institutas ir Klinika prie jo buvo reorganizuoti į Lietuvos onkologijos centrą.

2002 m. Lietuvos onkologijos centras reorganizuotas į Vilniaus universiteto Onkologijos institutą. 2008 m. iš Polocko g. 6 į Santariškes buvo perkeltas instituto Mokslinių tyrimų centras.

2014 m. Vilniaus universiteto Onkologijos institutas buvo perduotas Lietuvos Respublikos švietimo ir mokslo ministerijai ir pervadintas į Nacionalinį vėžio institutą.

Struktūra 
 Mokslinių tyrimų centras
 Klinika
 Vėžio kontrolės ir profilaktikos centras

Direktoriai 
 Albertas Telyčėnas – 1957–1982 m.
 Laima Griciūtė – 1982–1990 m.
 Konstantinas Povilas Valuckas – 1990–2013 m.
 Narimantas Evaldas Samalavičius – 2013–2015 m.
 Feliksas Jankevičius – nuo 2016 m.

Šaltiniai

Nuorodos 
 Instituto svetainė

Lietuvos mokslo institutai
Lietuvos medicina